Ivana Španović

Ivana Španović (serbia keeles Ивана Шпановић, aastatel 2021–2023 Vuleta, serbia keeles Вулета; sündinud 10. mail 1990 Zrenjaninis) on Serbia kergejõustiklane, kes võistleb põhiliselt kaugushüppes. Ta on kaugushüppes valitsev sisemaailmameister ning Euroopa meister ja Euroopa sisemeister.

2013. aasta maailmameistrivõistlustelt Moskvas võitis ta rahvusrekordiga 6.82 pronksmedali, millega sai temast esimene Serbia sportlane, kes on kergejõustiku maailmameistrivõistlustel medali võitnud.

2016. aasta suveolümpiamängudel Rio de Janeiros võitis ta rahvusrekordiga 7.08 pronksmedali.

2017. aasta Euroopa sisemeistrivõistlustel Belgradis tuli ta teist korda Euroopa sisemeistriks. Finaalis parandas ta Serbia rekordit kahel korral, kui hüppas teises voorus 7.16 ja kolmandas voorus 7.24, millega ta tõusis kõigi aegade edetabelis kolmandale kohale.

Aastatel 2016, 2017, 2021 ja 2022 on ta tulnud kaugushüppes Teemantliiga üldvõitjaks.

Talle kuulub kaugushüppes Serbia rekord nii väli- (7.10) kui ka sisetingimustes (7.24), lisaks 60 meetri jooksu ja viievõistluse siserekord.

Aastatel 2013 ja 2015 on ta valitud Serbia aasta naiskergejõustiklaseks.

Isiklikud rekordid
Välitingimustes
 Ala  Tulemus  Aeg  Koht 100 m jooks  11.90  18. mai 2013   Sremska Mitrovica Kaugushüpe  7.10  11. september 2016   Belgrad Kolmikhüpe  14.24  18. juuni 2022   Craiova
Sisetingimustes
 Ala  Tulemus  Aeg  Koht 60 m jooks  7.31  31. jaanuar 2015   Novi Sad 800 m jooks  2.43,68  19. jaanuar 2013   Novi Sad 60 m tõkkejooks  8.49  19. jaanuar 2013   Novi Sad Kõrgushüpe  1.78  19. jaanuar 2013   Novi Sad Kaugushüpe  7.24  5. märts 2017   Belgrad Kuulitõuge  12.40  19. jaanuar 2013   Novi Sad Seitsmevõistlus  4240  19. jaanuar 2013   Novi Sad
Allikas: IAAF

 Viited 

 Välislingid 



Kategooria:Serbia kergejõustiklased
Kategooria:Kaugushüppajad
Kategooria:Sündinud 1990